text: केरल में आई भयावह बाढ़ में फंसे लोगों की मदद के लिए देश सहित दुनिया भर से लोग आगे आ रहे हैं. वहीं ऐसे लोगों की भी कमी नहीं जो आपदा की मार झेल रहे केरल के दुख-दर्द बांटना तो दूर की बात उलटा राज्य में आई आपदा के लिए वहीं के लोगों को जिम्मेदार ठहरा रहे हैं. ऐसे समय में जब सभी को केरल की मदद के लिए आगे आना चाहिए कुछ लोग ट्वीटर पर पर अपनी कट्टर मानसिकता को दर्शा रहे हैं जिसके आगे मानवता धुंधली पड़ती दिख रही है.